HR skal levere værdi til virksomhedens bundlinje

HR-messen Træfpunkt Human Resources i Øksnehallen d. 3. og 4. oktober 2012

**Med bl.a. Nordic HR Director Rasmus Toft-Nielsen, AstraZeneca, OL-guldvinder Jesper Bank, adm. dir. Jesper Møller, Toms Gruppen A/S, oberst Kim Kristensen, professor Henrik Holt Larsen, CBS og professor Steen Hildebrandt, Aarhus Universitet som hovedtalere til årets HR-messe får besøgende rig mulighed for at få inspiration til at optimere både faglige og økonomiske resultater.**

Der stilles i stigende grad krav til HR om at levere værdi til virksomhedens bundlinje og geare organisationen til at møde nuværende og fremtidige udfordringer, så HR sammen med virksomhedens øvrige ledelse kan sikre, at virksomheden når sine mål. Derfor skal HR-afdelingen konstant være opmærksom på de nyeste trends og mulighederne for at udnytte de menneskelige ressourcer bedst mulig.

Det bliver der rigelig mulighed for, når mere end 140 udstillere sammen med et tætpakket HR-program, åbner dørene op for mere end 2400 HR-folk til Danmarks ubestridt største og mest velbesøgte messe inden for personaleledelse og -udvikling.

**Vindermentalitet og værdiskabende HR**

Dørene slås op til den årlige HR-messe d. 3. og 4. oktober 2012 i Øksnehallen i København. Igen i år kan besøgende høre en lang række spændende og aktuelle indlæg og foredrag. Udover et overordnet tema på HR sætter vi i år fokus på temaerne ”Vindermentalitet” og ”Værdiskabende HR”.

Vi kan præsentere et stort fagligt program, hvor de besøgende har flere interessante navne at vælge imellem. Keynotes Corner er opdelt på to scener, hvor der på scene 1 er fokus på strategisk HR, mens talerne på scene 2 giver praktiske og konkrete værktøjer. Onsdag d. 3. oktober er temaet på Keynotes Corner Vindermentalitet, og her vil der være indlæg af adm. dir. **Jesper Møller**, Toms gruppen A/S, OL-guldvinder **Jesper Bank**, vinder af Personalechefprisen 2011 og tidligere Vice President HR, Orifarm A/S **Søren Ikast Pedersen** samt oberst **Kim Kristensen**. De fire indlæg på Keynotes Corner afholdes hhv. på scene 1 og scene 2 kl. 9.30 og kl. 14.30.

Torsdag d. 4. oktober er det Værdiskabende HR, som er på dagsordenen på Keynotes Corner. Her får vi besøg af professor **Henrik Holt Larsen**, CSB og professor **Steen Hildebrandt**, Aarhus Universitet, Nordic HR Director **Rasmus Toft-Nielsen**, AstraZeneca, tidligere Vice President Human Resources & Corporate Communication, Tvilum Aps **Per Krogager** og Adjunkt, Ph.d. **Annabeth Aagaard**, Syddansk Universitet. De fire indlæg på Keynotes Corner afholdes hhv. på scene 1 og scene 2 kl. 9.30 og kl. 14.30.

Power Corner byder på en række sjove og energiske indlæg fra nogle af Danmarks mest kendte foredragsholdere. Onsdag d. 3. oktober indtager iværksætter og cykelhold-ejer **Christina Hembo** og tidligere plejehjemsforstander **Thyra Frank** Power Corner hhv. kl. 11.00 og kl. 13.30. Torsdag d. 4. oktober kan besøgende opleve tv-vært **Bubber og** racerkører **Thorkild Thyrring** hhv. kl. 11.00 og kl. 13.30 på Power Corner.

**Personalechefprisen 2012**

Som en fast tradition skal Træfpunkt Human Resources 2012 rundes af med uddelingen af **årets personalechefpris**, som uddeles til en personalechef, som har gjort en ekstraordinær indsats / opnået ekstraordinære resultater inden for sit felt. I år uddeler PID prisen for 16. gang, og torsdag den 4. oktober kl. 15.15 løfter vi sløret for, hvem der får prisen og hvorfor.

**For mere information, venligst kontakt:**

Marie Brix,HR Development Manager, PID–Personalechefer I Danmark, 86 21 61 11 eller mb@pid.dk

Kim Staack Nielsen, CEO/Chairman, PID–Personalechefer I Danmark, 86 21 61 11 eller ksn@pid.dk

Marie Korsgaard, Communication Manager, PID–Personalechefer I Danmark, 86 21 61 11 eller mko@pid.dk

**Om Træfpunkt Human Resources**

Træfpunkt er Danmarks største og mest velbesøgte HR-messe. Messen arrangeres af PID–Personalechefer I Danmark i samarbejde med IBC Euroforum. Her kan HR-folk opleve de nyeste tendenser inden for HR hos de mere end 140 udstillere. Med udgangspunkt i messens temaer Vindermentalitet og Værdiskabende HR kan besøgende høre om den nyeste forskning og erfare, hvordan de bedste eksperter på området arbejder samt opleve sjove og energiske indlæg fra nogle af Danmarks bedste foredragsholdere.

**Om PID–Personalechefer I Danmark**

PID er Danmarks største forening og faglige netværk for personalechefer og andre personaleansvarlige. PID's formål er at varetage interesserne for danske personalechefer fra både den private og offentlige sektor. Hos PID arbejder vi for at forbedre virksomhedernes kendskab og brug af personale til personaleudviklings- og administrative opgaver. Vi arbejder for at udbygge samarbejdet mellem personer, som dagligt arbejder med organisationsudvikling og personaleadministration og for at udvikle medlemmerne på deres arbejdsområde gennem en række medlemsservices.
PID har ca. 1045 medlemmer.